“Umumiy o‘rta ta’lim maktablari bitiruvchilarining shaxsiy hujjatlar yig‘majildini shakllantirish uchun zarur bo‘lgan hujjatlar ro‘yxatini tasdiqlash haqida”gi qarorni o‘z kuchini yo‘qotgan deb topish to‘g‘risida

O‘zbekiston Respublikasi Vazirlar Mahkamasining 2018-yil 23-martdagi 212-son “Akademik litseylarga umumiy o‘rta ta’lim maktablari o‘quvchilarini tanlab olish, o‘qishga qabul qilish, ularning o‘qishini ko‘chirish va o‘qishdan chetlatish tartibi to‘g‘risidagi nizomni tasdiqlash haqida”gi qaroriga muvofiq O‘zbekiston Respublikasi Xalq ta’limi vazirligi hamda Oliy va o‘rta maxsus ta’lim vazirligining Kasb-hunar ta’limi markazi qaror qiladi:
 1. O‘zbekiston Respublikasi Xalq ta’limi vazirligi hamda Oliy va o‘rta maxsus ta’lim vazirligining O‘rta maxsus, kasb-hunar ta’limi markazining 2015-yil 7-maydagi 12-mh va 21/QQ-son “Umumiy o‘rta ta’lim maktablari bitiruvchilarining shaxsiy hujjatlar yig‘majildini shakllantirish uchun zarur bo‘lgan hujjatlar ro‘yxatini tasdiqlash haqida”gi qarori (ro‘yxat raqami 2673, 2015-yil 13-may) (O‘zbekiston Respublikasi qonun hujjatlari to‘plami, 2015-y., 19-son, 241-modda) o‘z kuchini yo‘qotgan deb topilsin.
 2. Mazkur qaror O‘zbekiston Respublikasi Sog‘liqni saqlash vazirligi bilan kelishilgan.
 3. Mazkur qaror rasmiy e’lon qilingan kundan e’tiboran kuchga kiradi.